stanford-oval/wikipedia huggingface dataset:
Agatoksiinit

Erään omega-agatoksiinin rakenne.
Agatoksiinit ovat myrkyllisiä aineita, joita on eristetty Agelenopsis aperta-hämähäkistä. Agatoksiinit voidaan jakaa alfa-, mikro- ja omega-agatoksiineihin ja niiden myrkyllisyysvaikutukset kohdistuvat solujen ionikanaviin. Alfa- ja omega-agatoksiinit vaikuttavat sekä hyönteisten että nisäkkäiden ionikanaviin, mikro-agatoksiini pelkästään hyönteisten. Agatoksiineja on käytetty farmakologiassa aivojen ja sydämen ionikanavien tutkimiseen. Agatoksiineja on myös esitetty pestisidikäyttöön.
Alfa-agatoksiinit ovat kilpailemattomia glutamaattireseptorikanavien antagonisteja ja ne kykenevät nopeasti, mutta palautuvasti halvaannuttamaan saalishyönteisen. Mikro-agatoksiinit aktivoivat hermosolujen jänniteriippuvaisia natriumkanavia. Tällöin potentiaali muuttuu negatiivisemmaksi, välittäjäaineet vapautuvat spontaanisti ja aktiopotentiaaleja syntyy hallitsemattomasti ja toistuvasti. Omega-agatoksiinit kohdistuvat hermosolun kalsiumkanaviin muuttaen solun toimintaa monin tavoin.
Aiheesta muualla

Toxin and Toxin Target Database (T3DB): Agatoxin, alpha (englanniksi)
Toxin and Toxin Target Database (T3DB): Agatoxin, omega (englanniksi)
Toxin and Toxin Target Database (T3DB): Agatoxin, mu (englanniksi)
Aina sun luonas

| Aina sun luonas Eini |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Formaatti: CD
 Tyylilaji: iskelmä
 Kesto: 39.05
 Levy-yhtiö: Oy Ensio Music Ltd.
 Levymerkki: Selecta
Einin muut studioalbumit
| Sydän onnea soi 1994 | Aina sun luonas 1996 | Tule vain 1998 |
Singlet albumilta Aina sun luonas
 ”Yön jälkeen” Julkaistu: 1995
Aina sun luonas on suomalaisen pop-laulaja Einin studioalbumi vuodelta 1996. Albumi on esittäjänsä yhdeksäs. Eini haki 1990-luvulla taiteellista suuntaansa, ja häneltä julkaistiin vuosikymmenen aikana lähinnä iskelmällistä tanssimusiikkia. Aina sun luonas -albumin lauluista suurin osa on Karri Sallin säveltämiä. Einin 1990-luvun tuotannon keskeinen tekijä Turkka Mali on sanoittanut useat.
Aina sun luonas -albumi sisältää CD-singlenä julkaistun "Yön jälkeen", jonka kakkoskappaleena on Tauskin kirjoittama "Tahdon rakastaa". Mukana on myös uusi versio kappaleesta "Vie vain", joka julkaistiin ensi kerran Einin esikoisalbumilla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäissävellyksen nimi | Kesto |  |  |  |  |  |
| 1. | Aamutähden aikaan | Kari Salli, Turkka Mali |  | 2.45 |  |  |  |  |  |
| 2. | Aina sun luonas | Kari Salli, Turkka Mali |  | 2.46 |  |  |  |  |  |
| 3. | Vie vain | Doug Flett, Guy Fletcher, Pertti Reponen | Save Me | 3.33 |  |  |  |  |  |
| 4. | Yön jälkeen | Kari Salli, Turkka Mali |  | 3.25 |  |  |  |  |  |
| 5. | On onnemme yhteinen | Kari Salli, Markku Lentonen |  | 3.27 |  |  |  |  |  |
| 6. | Tahdon rakastaa | Tauski Peltonen |  | 4.28 |  |  |  |  |  |
| 7. | Kesäpäivä nuoruuteni | Kari Salli, Kaje Komulainen |  | 3.40 |  |  |  |  |  |
| 8. | Jää viereeni tänne näin | Kari Salli, Kaje Komulainen |  | 3.02 |  |  |  |  |  |
| 9. | Kolme päivää, yksi yö | Kari Salli, Turkka Mali |  | 2.43 |  |  |  |  |  |
| 10. | Kun toinen katsoo toista | Tauski Peltonen |  | 3.12 |  |  |  |  |  |
| 11. | Päivät odotan | Markku Lentonen |  | 3.33 |  |  |  |  |  |
| 12. | Sinulle vain | Kari Salli, Markku Lentonen |  | 3.23 |  |  |  |  |  |
Aiheesta muualla

Fenno-levytietokanta (Teoshaku)
Fono.fi: Äänitteen tiedot : Aina sun luonas
Aika rakkauden

| Aika rakkauden> Noel |
| --- | --- |

Ohjaaja:  Chazz Palminteri
Käsikirjoittaja:  David Hubbard
Tuottaja:   Al Corley  Eugene Musso  Bart Rosenblatt  Howard Rosenman  Matt Luber  James Mulay 
Säveltäjä:  Alan Menken
Kuvaaja:  Russell Carpenter
Leikkaaja:  Susan E. Morse
Pukusuunnittelija:  Renée April
Pääosat:   Susan Sarandon  Penélope Cruz  Paul Walker  Alan Arkin  Marcus Thomas 
Valmistustiedot
Valmistusmaa:   Yhdysvallat  (mukana myös Kanada) 
Tuotantoyhtiö:   The Convex Group  Neverland Films  Code Entertainment  Red Rose Productions 
Levittäjä:  Netflix
Ensi-ilta:   2004-09-1212. syyskuuta 2004 (Kanada)  2004-11-1212. marraskuuta 2004 (Yhdysvallat)  2004-12-033. joulukuuta 2004 (Suomi)  
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Aika rakkauden (engl. Noel) on vuonna 2004 ensi-iltansa saanut yhdysvaltalainen jouluaiheinen draamaelokuva, jonka on ohjannut Chazz Palminteri ja käsikirjoittanut David Hubbard. Elokuvan pääosia näyttelevät Susan Sarandon, Penélope Cruz, Paul Walker, Alan Arkin ja Marcus Thomas. Elokuva on Palminterin ensimmäinen elokuvaohjaus, ja hän näyttelee elokuvassa lisäksi Arizona-nimistä sivuhahmoa. Elokuvan tuottajina olivat Al Corley, Eugene Musso, Bart Rosenblatt, Matt Luber, James Mulay ja Howard Rosenman.
Aika rakkauden kuvattiin pääosin Montrealissa, Kanadassa. Elokuva sai ensi-iltansa vuoden 2004 Toronton elokuvajuhlilla. Se sai elokuvakriitikoilta kielteiset arvostelut ja tuotti maailmanlaajuisesti 2,2 miljoonaa dollaria.
Juoni

Aika rakkauden kertoo viidestä jouluun valmistautuvasta newyorkilaisesta, joiden elämä ei ole tasapainossa. Rose Collins (Susan Sarandon) on lastenkirjojen kustannustoimittaja ja yksinäinen eronnut keski-ikäinen nainen, joka hoitaa sairaalassa Alzheimerin tautia sairastavaa iäkästä äitiään. Nina (Penélope Cruz) ja Mike (Paul Walker) on pariskunta, joka on pian menossa naimisiin. Heidän yhteiseloaan häiritsee jatkuvasti Miken sairaalloinen mustasukkaisuus, joka meinaa viedä parin tiet erilleen. Mikelle tuottaa lisäksi päänvaivaa häntä seuraava vanhempi mies Artie Venizelos (Alan Arkin), joka väittää Miken olevan hänen entisen vaimonsa reinkarnaatio. Jules Calvert (Marcus Thomas) on jo lapsena yksin jäänyt nuori mies, joka joutui isäpuolensa pahoinpitelemäksi. Hänen äitinsä vei lopulta hänet sairaalaan eikä palannut häntä enää hakemaan, vaan hylkäsi lapsensa suojellakseen tätä isäpuolen raivolta. Jules on tästä hyvin katkeroitunut, mutta muistot sairaalan onnellisesta joulusta saavat hänet tekemään älyttömiä temppuja, jotta hän pääsisi uudelleen sairaalaan viettämään joulua.
Julkaisu ja vastaanotto

Aika rakkauden sai ensi-iltansa Toronton elokuvajuhlilla Kanadassa 12. syyskuuta 2004. Elokuvan Yhdysvaltain teatteriensi-ilta oli New Yorkissa ja Los Angelesissa 12. marraskuuta 2004. Suomessa elokuva sai teatteriensi-iltansa 3. joulukuuta 2004. Sitä esitettiin joulukuun ajan kolmessa salissa. Aika rakkauden tuotti Suomessa 20 272 dollarin lipputulot. Elokuva oli Suomessa 141. katsotuin elokuva 2 470 hengen katsojamäärällään vuonna 2004. Maailmanlaajuisesti Aika rakkauden tuotti yhteensä 2 280 924 dollarin lipputulot. Elokuvan teatterilevittäjänä Yhdysvalloissa oli Convex Group ja Suomessa Scanbox Entertainment.
Aika rakkauden on saanut elokuvakriitikoilta kielteisen vastaanoton. Rotten Tomatoes -sivuston mukaan 29% kriitikoista on antanut elokuvalle positiivisen arvosanan 4,3/10 keskiarvolla. Keräys perustuu 35 arviointiin. 6 516 käyttäjästä 49% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 15 arvostelun perusteella elokuva on saanut 29 pistettä sadasta mahdollisesta. Metacriticin 10 käyttäjää on antanut elokuvalle keskiarvon 6,6/10. Internet Movie Databasen 7 291 käyttäjää on antanut elokuvalle keskiarvon 6,3/10.
Universal Studios julkaisi Aika rakkauden -elokuvan Yhdysvalloissa ensi kerran DVD:lle 25. lokakuuta 2005 ja Willette Acquisition Corporation blu-raylle 17. marraskuuta 2015. Scanbox Entertainment Finland Oy julkaisi elokuvan Suomessa DVD:lle 29. huhtikuuta 2005.
Aiheesta muualla

Aika rakkauden Internet Movie Databasessa (englanniksi)
Aika rakkauden Elonet.
Aika rakkauden AllMoviessa. (englanniksi)
Aika rakkauden Rotten Tomatoes -sivustolla (englanniksi)
Aika rakkauden Metacriticissä (englanniksi)
Aika rakkauden Yhdysvaltain elokuvainstituutin sivuilla (englanniksi)
Agathos Daimon

Bakkhos (vasemmalla) ja käärmeenä kuvattu Agathos Daimon roomalaisessa freskossa Pompejista. Napolin arkeologinen museo.
Agathos Daimon (m.kreik. Ἀγαθός Δαίμων, Agathos Daimōn) tai Agathodaimon (Ἀγαθοδαίμων, Agathodaimōn) eli ”Hyvä henki”, joskus myös Agathos Deos (Ἀγαθὸς Δεὸς) eli ”Hyvä jumala”, oli antiikin kreikkalaisessa uskonnossa hyvä suojelushenki, joka esiintyy vain vähän mytologiassa, mutta jolla oli tärkeä asema kansanuskossa. Agathos Daimon esitetään usein yhdessä Agathe Tykhen (”Hyvä onni”) kanssa tai muiden suojelushenkien tavoin käärmeenä.
Agathos Daimonin uskottiin suojelevan yksilöitä ja perheitä. Tälle tarjottiin juomauhrina sekoittamatonta viiniä jokaisissa pidoissa. Tälle oli omistettu oma temppeli, joka sijaitsi Arkadiassa Megalopoliista Mainalokseen johtaneella tiellä. Myös muualla tälle oli tapana omistaa pieniä temppeleitä. Agathos Daimonia vastasi hyvänä henkenä Eudaimon tai Tykhodaimon, ja näiden vastavoimana toimi paha henki eli Kakodaimon. Pausanias piti Agathos Daimonia pelkkänä Zeuksen epiteettinä.
Muun muassa Ateenassa käytössä olleessa attikalaisessa kalenterissa jokaisen kuukauden toinen päivä eli kasvavan kuun toinen päivä oli omistettu Agathos Daimonille. Sitä edelsi Numenia eli uudenkuun pyhäpäivä, ja Numeniaa edeltävän kuun viimeinen päivä, joka tunnettiin nimellä ”vanha ja uusi päivä” (henē kai nea) tai Hekaten deipnon (Hekatēs deipnon). Nämä muodostivat yhdessä kolmen kotijumalille omistetun päivän ryhmän.
Aiheesta muualla

Kuvia tai muita tiedostoja aiheesta Agathos Daimon Wikimedia Commonsissa
Agaton Sax

Agaton Sax on ruotsalaisen Nils-Olof Franzénin luoma kirjallisuuden henkilöhahmo, joka seikkailee yhdessätoista varhaisnuorille suunnatussa salapoliisikirjassa. Franzén loi kirjasarjan vuosina 1955–1978.
Agaton Sax on piippua poltteleva lyhyt ja lihava sanomalehtitoimittaja ja yksityisetsivä. Hän seikkailee muun muassa Byköpingissä, Englannissa ja Brosnia-nimisessä kuvitteellisessa Balkanin maassa, joka lienee nimetty Bosnian mukaan. Kirjojen tyyli tavoittelee komediaa ja jäljittelee ironisoiden salapoliisigenreä; esimerkiksi komisario Lispington muistuttaa Sherlock Holmesin Lestradea. Saxin vastustajia ovat Octopus Scott ja Julius Mosca.
Sax-sarja soveltuu parhaiten suunnilleen 11–13-vuotiaille. Kirjojen pohjalta on tuotettu 1970-luvulla Ruotsissa pari animaatiosarjaa, ja 1976 valmistui maan ensimmäinen täyspitkä animaatioelokuva kirjan Agaton Sax ja kaksi roistoa (1963) pohjalta. Olof Thunberg on toiminut salapoliisin ääninäyttelijänä.
Agaton Sax -kirjat

|  | Ruotsinkielinen nimi | Julkaisuvuosi | Suomenkielinen nimi | Suomennostiedot |
| --- | --- | --- | --- | --- |
| 1. | Agaton Sax klipper till | 1955 | Agaton Sax yllättää | Juhani Koskinen, 1972 |
| 2. | Agaton Sax och den ljudlösa sprängämnesligan | 1956 | Agaton Sax ja äänetön räjähdysaineliiga | Juhani Koskinen, 1972 |
| 3. | Agaton Sax och vita möss-mysteriet | 1957 | Agaton Sax ja Oy Atomi-Kolan arvoitus | Eero Mänttäri, 1973 |
| 4. | Agaton Sax och de slipade diamanttjuvarna | 1959 | Agaton Sax ja taitavat timanttivarkaat  | Risto Lehmusoksa, 1973 |
| 5. | Agaton Sax och Det gamla pipskägget | 1961 | Agaton Sax ja Vanha pujoparta | Riitta Valajärvi, 1973 |
| 6. | Agaton Sax och Byköpings gästabud | 1963 | Agaton Sax ja kaksi roistoa | Riitta Valajärvi, 1973 |
| 7. | Agaton Sax och bröderna Max | 1965 |  |  |
| 8. | Agaton Sax och den bortkomne mr Lispington | 1966 |  |  |
| 9. | Agaton Sax och de okontanta miljardärerna | 1967 |  |  |
| 10. | Agaton Sax och den svällande rotmos-affären | 1970 |  |  |
| 11. | Agaton Sax och den mörklagda ljusmaskinen | 1978 |  |  |
Alejandro Aravena

Alejandro Aravena (2015)
Alejandro Aravena (s. 22. kesäkuuta 1967) on chileläinen arkkitehti. Hän työskentelee santiagolaisessa Elemental-arkkitehtiryhmässä, joka keskittyy julkista etua ja sosiaalista vaikuttavuutta ajaviin hankkeisiin, joissa tuloksena on kohtuuhintaisia asuntoja.
Aravena valmistui arkkitehdiksi vuonna 1992 Universidad Católica de Chile -yliopistosta ja perusti nimeään kantavan toimiston 1994. Vuodesta 2001 hän on johtanut Elementalia. Hän oli vuosina  2009–2015 Pritzker-palkinnon tuomariston jäsen. Hän itse sai palkinnon 2016.
Agnese Possamai

| Mitalit | Mitalit | Mitalit |  |
| --- | --- | --- | --- |
|  Agnese Possamai |  Agnese Possamai |  Agnese Possamai |  |
Maa:   Italia
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Pariisi 1985 | 3 000 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Grenoble 1981 | 1 500 m |  |
|  Kultaa | Milano 1982 | 3 000 m |  |
|  Kultaa | Ateena 1985 | 3 000 m |  |
|  Hopeaa | Budapest 1983 | 3 000 m |  |
Agnese Possamai (s. 17. tammikuuta 1953 Lentiai, Italia) on italialainen entinen keskimatkojen juoksija, joka menestyi erityisesti sisäradoilla.
Possamain ensimmäinen arvokisamitali on sisäratojen EM-kisoissa 1981 Grenoblessa saavutettu Euroopan mestaruus 1 500 metrin juoksussa ajalla 4.07,49. Seuraavana vuonna sisäratojen EM-kisoissa Milanossa hän voitti 3 000 metrin juoksun ajalla  8.53,77, joka oli kisaennätys. Vuonna 1983 sisäratojen EM-kisoissa Budapestissä hän juoksi 3 000 metrillä hopealle ajallaan 9.04,41. Vuonna 1985 hän voitti sisäratojen Euroopan mestaruuden Ateenassa 3 000 metrillä ajalla 8.55,25 ja sijoittui toiseksi sisäratojen MM-kisoissa Pariisissa samalla matkalla ajalla 9.09,66.
Ennätykset

1 500 metrin juoksu: 4.08,84 (1987)
3 000 metrin juoksu: 8.37,96 (1983)
Aika tihentyy

| Aika tihentyy Pimeys |
| --- | --- | --- |

Studioalbumin tiedot
 Julkaistu: 16. tammikuuta 2015
 Formaatti: CD, LP
 Tuottaja(t): Tuomas Ilmavirta
 Tyylilaji: pop rock, indie rock
 Kesto: 42.11
 Levy-yhtiö: M-Dulor, Sony
Listasijoitukset
  Suomen virallinen lista: 12.
Pimeyden muut julkaisut
| Muut on jo menneet 2013 | Aika tihentyy 2015 | Silkkitie 2017 |
Singlet albumilta Aika tihentyy
 ”Salaisuus” Julkaistu: toukokuu 2014  ”Hetki vielä” Julkaistu: 7. lokakuuta 2014
Aika tihentyy on rockyhtye Pimeyden toinen studioalbumi. Se julkaistiin 16. tammikuuta 2015 levymerkillä M-Dulor/Sony. Albumi debytoi Suomen virallisen listan sijalla 12, ja pysyi listalla yhteensä kolme viikkoa.
Albumilta julkaistiin kaksi singleä, joista ”Salaisuus” ilmestyi 30. toukokuuta 2014 ja ”Hetki vielä” 7. lokakuuta 2014.
Vastaanotto

Albumi sai hyvän vastaanoton. Soundin Ville Hartikainen antoi albumille neljä tähteä viidestä. Hän kuvaili sävellyksiä tyylikkäiksi, rullaaviksi ja ihastuttaviksi, ja vertasi yhtyettä Egotrippiin, mainiten kuitenkin sanoitusten olevan kollegaansa anarkistisempia. Savon Sanomien Aki Lehti sanoi, että Pimeyttä voi verrata useaankin yhtyeeseen, ja että se ei ole keksinyt mitään uutta, mutta kuulostaa silti itseltään ja yhtye on onnistunut tekemään alkuvuoden parhaan suomenkielisen levyn.
Kappaleet

Muistin sen toisin – 3.38
Hetki vielä – 3.35
Nuoruuden kaupunki – 3.28
Meeri – 4.09
Nostokurjet – 6.07
Lähdetään – 3.36
Ei saa luovuttaa – 2.59
Aivan erilainen – 4.15
Salaisuus – 3.09
Joku syntyy, joku kuolee – 2.59
Maalaa meidät – 4.16
Kokoonpano

Joel Mäkinen – laulu, kosketinsoitin
Pekka Nisu – laulu, kitara
Jukkis Virtanen – basso
Tuomo Laakso – rummut
Arvostelut

Savon Sanomat: positiivinen
Soundi:
Agneta Andersson

| Mitalit> Maa:   Ruotsi.Naisten ratamelonta. Olympialaiset  | Mitalit> Maa:   Ruotsi.Naisten ratamelonta. Olympialaiset  | Mitalit> Maa:   Ruotsi.Naisten ratamelonta. Olympialaiset  | Maa:   Ruotsi> Naisten ratamelonta. |
| --- | --- | --- | --- |
|  Kultaa | Los Angeles 1984 | K-1 500 m |  |
|  Kultaa | Los Angeles 1984 | K-2 500 m |  |
|  Kultaa | Atlanta 1996 | K-2 500 m |  |
|  Hopeaa | Los Angeles 1984 | K-4 500 m |  |
|  Hopeaa | Barcelona 1992 | K-2 500 m |  |
|  Pronssia | Barcelona 1992 | K-4 500 m |  |
|  Pronssia | Atlanta 1996 | K-4 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 1993 | K-2 500 m |  |
|  Hopeaa | Nottingham 1981 | K-2 500 m |  |
|  Hopeaa | Belgrad 1982 | K-1 500 m |  |
|  Hopeaa | Kööpenhamina 1993 | K-4 500 m |  |
|  Pronssia | Nottingham 1981 | K-1 500 m |  |
|  Pronssia | Nottingham 1981 | K-4 500 m |  |
|  Pronssia | Belgrad 1982 | K-2 500 m |  |
|  Pronssia | Tampere 1983 | K-2 500 m |  |
|  Pronssia | Mechelen 1985 | K-1 500 m |  |
|  Pronssia | Duisburg 1987 | K-1 500 m |  |
|  Pronssia | Pariisi 1991 | K-2 500 m |  |
Agneta Monica Andersson (25. huhtikuuta 1961 Karlskoga – 8. lokakuuta 2023 Karlskoga) oli ruotsalainen ratameloja, olympiavoittaja ja maailmanmestari. Andersson voitti urallaan kolme olympiakultaa ja yhteensä seitsemän olympiamitalia.
Ura

Andersson kilpaili urallaan viisissä olympialaisissa. Ensimmäisen kerran hän oli mukana olympialaisissa Moskovassa 1980. Moskovassa hän oli kajakkiyksikön 500 metrin kilpailun kuudes ja kajakkikaksikon 500 metrin kilpailussa viides. Hän kilpaili kaksikossa Karin Olssonin parina. Neljä vuotta myöhemmin Los Angelesin olympialaisissa hän voitti kaksi olympiakultaa sekä yhden -hopean. Hän voitti sekä kajakkiyksikön 500 metrin kilpailun sekä kajakkikaksikon 500 metrin kilpailun. Kajakkikaksikkokilpailun hän voitti Anna Olssonin kanssa. Olympiahopeaa hän saavutti kajakkinelikon 500 metrin kilpailussa. Soulin olympialaisissa 1988 hän ei voittanut yhtään mitalia: hän oli kajakkiyksikön 500 metrin kilpailun kahdeksas, kajakkikaksikon 500 metrin kilpailussa kuudes ja kajakkinelikon 500 metrin kilpailussa samoin kuudes. Barcelonan olympialaisissa 1992 Andersson voitti kaksi mitalia. Hän oli toinen kajakkikaksikon 500 metrin kilpailussa Susanne Gunnarssonin kanssa ja kolmas kajakkinelikon 500 metrin kilpailussa. Viimeiset olympialaiset oli Atlantan olympialaiset vuonna 1996. Hän voitti kajakkikaksikon 500 metrin kilpailun jälleen Gunnarssonin kanssa. Ruotsin joukkue oli kajakkinelikkokilpailun kolmas.
Andersson voitti urallaan 11 mitalia maailmanmestaruuskilpailuista. Ainoan kultansa hän voitti Kööpenhaminassa vuonna 1993, kun hän voitti kajakkikaksikon 500 metrin kilpailun. Hänellä on hopeaa vuosilta 1981 (kajakkikaksikon 500 metriä), 1982 (kajakkiyksikön 500 metriä) ja 1993 (kajakkinelikon 500 metriä). Pronssia hän saavutti vuonna 1981 kahdesti (kajakkiyksikön ja kajakkinelikon 500 metrin kilpailut), vuosina 1982, 1983 ja 1991 kajakkikaksikon 500 metrin kilpailusta sekä kajakkiyksikön 500 metrin kilpailusta vuosilta 1985 ja 1987.
Adam Horowitz

| Adam Horowitz |
| --- | --- |
 Adam Horowitz vuonna 2012.
Henkilötiedot
Syntynyt: 7. joulukuuta 1971 (ikä 52)
Kansalaisuus:  Yhdysvallat
Ammatti:  käsikirjoittaja, tuottaja, ohjaaja
Muut tiedot
Aktiivisena:  1998–
Merkittävät teokset: Felicity Lost Olipa kerran
Adam Horowitz (s. 4. joulukuuta 1971) on yhdysvaltalainen käsikirjoittaja ja tuottaja. Hänet tunnetaan parhaiten työstään televisiosarjoissa Felicity (1998–2002), Lost (2004–2010) ja Olipa kerran (2011–). Hän työskentelee usein Edward Kitsisin kanssa.
Aiheesta muualla

Adam Horowitz Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Adam Horowitz
Käännös suomeksi
Agneta

| Agneta |
| --- | --- |
Nimipäivä:   
– suomenkielinen:  –
– ruotsinkielinen:  21. tammikuuta
– ortodoksinen:  –
Muunnelmia:  Agneetta, Aune, Auni, Agda, Iines, Ines
Vastineita eri kielissä:  Agnella, Agnè, Agnès, Ágnes, Agnete, Agnetha, Agnia
Nimen alkuperä:  Agnes, Hagne, puhdas, siveä
Infobox OKNimi-testi OK: 
Agneta on naisen etunimi, ruotsalainen muunnos kansainvälisemmästä nimestä Agnesista. Suomessa nimi esiintyy myös muodossa Agneetta.
Agnes puolestaan on latinalaisversio kreikan puhtauteen tai siveyteen viittaavasta nimestä Hagne. Nimi on liitetty myös lampaisiin, koska latinan samankaltainen sana agnus merkitsee karitsaa.
Vuoden 2019 loppuun mennessä Suomessa on rekisteröity Digi- ja väestötietoviraston tietojen mukaan 2 377 Agneta-nimen saanutta naista. Samana aikana Agneetta on annettu nimeksi hieman alle 60 naiselle.
Tunnettuja Agneta-nimisiä

Agneta Andersson, ruotsalainen ratameloja, olympiavoittaja ja maailmanmestari
Agneta Ara, suomalainen kirjailija
Agneta Ehrensvärd, ruotsalainen näyttelijä ja ohjaaja
Agneta Enckell, suomenruotsalainen runoilija
Agnetha Fältskog, ruotsalainen laulaja, ABBA-yhtyeen jäsen
Agneta Hobin, suomalainen tekstiilitaiteilija
Agneta Horn, suomalais-ruotsalainen kartanonrouva ja kirjailija
Agneta "Anki" Lindqvist, suomalainen muusikko
Agneta Lundell, Agnes Lundell, Suomen ensimmäinen naisjuristi, hovioikeuden auskultantti ja asianajaja
Agneta Pleijel, ruotsalainen näyttelijä ja ohjaaja
Agneta Rahikainen, suomalainen kirjallisuustutkija ja kirjailija
Agneta Rosenbröijer, suomalainen kauppiaan leski ja aatelisnainen
Aleksei Lobanov-Rostovski

| Aleksei Lobanov-Rostovski> Алексе́й Лоба́нов-Росто́вский |
| --- | --- |

Venäjän ulkoministeri
 18. maaliskuuta 1895 – 30. elokuuta 1896  
Edeltäjä:  Nikolai Giers
Seuraaja:  Nikolai Šiškin
Henkilötiedot
Syntynyt: 30. joulukuuta 1824 Voronežin alue, Venäjä
Kuollut: 30. elokuuta 1896 (71 vuotta) Šepetovka, Venäjä
Aleksei Borisovitš Lobanov-Rostovski (ven. Алексей Борисович Лобанов-Ростовский; 30. joulukuuta (J: 18. joulukuuta) 1824 Voronežin alue – 30. elokuuta (J: 18. elokuuta) 1896 Šepetovka) oli venäläinen ruhtinas ja diplomaatti, joka toimi Venäjän ulkoministerinä vuosina 1895–1896.
Lobanov-Rostovski aloitti diplomaattiuransa vuonna 1844 ja hänet nimitettiin 1859 Venäjän edustajaksi Konstantinopoliin. Hän vetäytyi työelämästä vuonna 1863, mutta palasi myöhemmin takaisin virkauralleen ja toimi suurlähettiläänä Konstantinopolissa 1878–1879, Lontoossa 1879–1882, Wienissä 1882–1894 ja Berliinissä 1894–1895. Hänet nimitettiin ulkoministeriksi 10. maaliskuuta 1895. Lobanov tuki edellisenä vuonna solmittua liittoa Ranskan kanssa ja pyrki parantamaan suhteita Saksaan ja Itävalta-Unkariin. Lisäksi hän sai sovittua Venäjän ja Bulgarian välillä vuodesta 1886 vallinneet erimielisyydet.
Päähuomionsa Lobanov suuntasi kuitenkin Itä-Aasian suunnalle. Vuosina 1894–1895 käydyn Kiinan ja Japanin välisen sodan päätteeksi huhtikuussa 1895 solmitun Shimonosekin rauhan mukaan Kiina olisi luovuttanut Japanille Formosan, Peskadorit sekä Liaotungin niemimaan. Lobanov oli valmis hyväksymään tämän, mutta valtiovarainministeri Sergei Witte ja tsaari Nikolai II olivat toista mieltä. Niinpä Lobanov painosti Ranskan ja Saksan tuella huhtikuussa 1895 Japanin luopumaan vaateistaan Liaotungin niemimaahan. Lisäksi hän solmi 3. heinäkuuta 1896 Kiinan kanssa salaisen sopimuksen, jossa Venäjä lupautui suojelemaan Kiinaa hyökkäyksiltä ja vastineeksi Kiina salli Venäjän rakentaa Kiinan itäisen rautatien Vladivostokiin ja ottaa sitä ympäröivän Pohjois-Mantšurian alueen vaikutuspiiriinsä. Lobanov kuoli muutamaa kuukautta tämän jälkeen.
Aleksei Litvinenko

| Aleksei Litvinenko> Henkilötiedot |
| --- | --- |
Syntynyt: 7. maaliskuuta 1980 (ikä 44) Öskemen, Neuvostoliitto
Kansalaisuus:   Kazakstan
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  101 kg
Pelaajaura
Pääsarjaura:  1999–2016
Seurat:  Torpedo Ust-Kamenogorsk   Dinamo Moskova   Dinamo-Energija Jekaterinburg   Metallurg Magnitogorsk   SKA Pietari   Spartak Moskova   HK Vitjaz   Barys Astana   Nomad Astana
NHL-varaus:  262. varaus, 1999 Phoenix Coyotes
Aleksei Litvinenko (s. 7. maaliskuuta 1980 Öskemen) on kazakstanilainen ammattilaisuransa päättänyt jääkiekkopuolustaja. Litvinenko pelasi suurimman osan urastaan Venäjän korkeimmalla sarjatasolla Superliigassa ja sittemmin KHL:ssä.
Abelin–Ruffinin lause

Niels Henrik Abel
Abelin–Ruffinin lauseen mukaan ei yleisellä viidennen ja sitä korkeamman asteen yhtälöllä ole juurilausekkeisiin perustuvaa ratkaisukaavaa.
Abelin-Ruffinin lause ei tarkoita sitä, että viidennen ja sitä korkeamman asteen yhtälöt ovat ratkaisemattomia. Itse asiassa jos polynomi on reaali- tai kompleksikertoiminen, yhtälöllä on aina juuria kompleksitasossa. Tämä on nimeltään algebran peruslause. Vaikka ratkaisuja ei voida laskea tarkasti, niitä voidaan laskea numeerisilla menetelmillä niin tarkasti kuin halutaan. Käytettyjä menetelmiä ovat Newtonin-Raphsonin menetelmä ja Laguerren menetelmä.